સરકારે ખેડૂતોની આવકમાં વધારો કરવા માટે ખરીફ પાકના લઘુતમ ટેકાના ભાવ – એમએસપીમાં નોંધપાત્ર વધારો કરતા ફુગાવો વધી શકે છે તથા રાજકોષીય ખાધમાં પણ વધારો થાય તેવો મત નિષ્ણાતો દ્વારા વ્યક્ત કરાયો છે. આગામી ૧ ઓગસ્ટે આરબીઆઈની ધિરાણ નીતિમાં ફરી એક વખત વધારો કરાય તેવી શક્યતા છે. એટલું જ નહીં કરન્સી બજાર પણ વોલેટાઇલ રહેશે. ૨૦૧૮-૧૯ના અંતિમ છ મહિનામાં ફુગાવામાં વધારો થવાની ભીતિ નિષ્ણાતોએ વ્યક્ત કરી છે.